b'\n_START_ARTICLE_\nVoja\xc5\xa1nica 26. oktober\n_START_SECTION_\nZgodovina\n_START_PARAGRAPH_\nTeritorialna obramba Republike Slovenije je zasedla voja\xc5\xa1nico 25. oktobra 1991, ko se je Jugoslovanska ljudska armada umaknila iz nje. Naslednji dan se je JLA umaknila s celotnega ozemlja Republike Slovenije, zato so pozneje voja\xc5\xa1nico, ki se je nekdaj imenovala Voja\xc5\xa1nica Ivana Cankarja, poimenovali po 26. oktobru (dogodek obele\xc5\xbeujemo na dr\xc5\xbeavni ravni kot dan suverenosti, sicer 25. oktobra)._NEWLINE_Leta 2011 je Slovenska vojska kompleks opustila. Eden od objektov je bil ponovno aktiviran ob vrhuncu evropske begunske krize leta 2015 kot za\xc4\x8dasna nastanitev za begunce.'